આરોપી વિદ્યાર્થી પ્રદ્યુમનને ઓળખતો હતો આથી તે કોઇપણ રીતે મદદના બ્હાને સરળતાથી તેને વોશરૂમ લઇ ગયો અને તેનું ગળું કાપી નાંખ્યું. આરોપીએ કહ્યું કે પ્રદ્યુમનની પીઠ પર બેગ ટિંગાળેલી હતી, જેણે આરોપી માટે કવચનું કામ કર્યું અને તેના કપડાં પર કોઇ લોહીનું નિશાન કે છાંટા પડ્યા નહોતા. ત્યારબાદ ચાકુને વોશરૂમમાં છોડીને તે બહાર નીકળી ગયો અને માળી અને શિક્ષકને માહિતી આપી. આ સિવાય જુવેનાઇલ જસ્ટિસ બોર્ડની સામે તેણે કથિત રીતે એ પણ કબૂલ કર્યું કે તેને પરીક્ષાનો ડર હતો અને તે કોઇપણ રીતે તેને ટાળવા માંગતો હતો.